## Videreudviklingsaftale vedr. e-TL VUA 2023-035 – Søgning i underskriftsmappen

*Mellem*

Domstolsstyrelsen, Store Kongensgade 1-3, 1264 København K, CVR 21 65 95 09 (herefter **Kunden**)

*Og*

Netcompany A/S, Strandgade 3, 1401 København K, CVR 14814833 (herefter **Leverandøren**)

## Beskrivelse

|  |  |  |  |  |
| --- | --- | --- | --- | --- |
| **Identifikationsnummer** | VUA 2023-035 | | | |
| **Resume af ændringen** | Der skal laves en ændring i søgning i underskriftsmappen så den fremover ikke sletter søgekriterierne i underskriftsmappen når man har underskrevet et dokument, anmelder et dokument og navigerer væk fra underskriftsmappen. Derudover skal det være muligt at søge på dele af et navn, fornavn og efternavn, mellemnavn og efternavn mm. | | | |
| **Områder der påvirkes** | Tinglysning.dk: X | Sagsportal: | S2S: | Andet: |

|  |
| --- |
| **Kundens krav og beskrivelse af de forretningsmæssige ændringer** |
| Der skal laves en ændring i søgning i underskriftsmappen så den fremover ikke sletter søgekriterierne i underskriftsmappen når man har underskrevet et dokument. I fremtiden vil søgningen i underskriftsmappen blive mellem underskrift, anmeldelse, og når man navigerer væk fra siden og vender tilbage. Søgningen bliver kun nulstillet hvis man logger ud og når man trykker på ryd knappen.  Det skal være muligt at søge i underskriftsmappen på fornavn og efternavn, selv hvis der er et mellemnavn. Man skal kunne søge på dele af navne og sagsnumre. Dette skal være en tilføjelse til den nuværende søgemetode. |
| **Leverandørens løsningsbeskrivelse** |
| Det skal laves en ændring i koden så søgekriterierne ikke bliver nulstillet. Dette vil betyde at søgekriterierne heller ikke bliver nulstillet når man navigerer væk fra underskriftsmappen og senere vender tilbage. Her vil søgningen stadig være gemt. Fremover vil søgekriteriet kun nulstilles når brugeren anvender ryd knappen eller logger ud af tinglysning.dk.  Der skal også laves en tilføjelse til søgefunktionaliteten i underskriftsmappen. Det indtastede søgekriterie skal fremover deles i flere strenge hvis det indeholder mellemrum. For eksempel hvis der søges på fornavn, mellemnavn og efternavn skal den deles i tre strenge. Ligeledes skal sagsnumre, kontaktperson, og anmelder også deles i flere strenge hvis de indeholder mellemrum. Når der så søges på fornavn og efternavn bliver alle dokumenter som indeholder både de ønskede fornavn og efternavn i enten sagsnumre, kontaktperson, eller anmelder returneret til visning i underskriftsmappen. |